**Vážené kolegyne, kolegovia, 12.04.2017**

**Milé študenti a študenti,**

**V prípade, že máte záujem podeliť sa o svoju skúsenosť s programom Erasmus+, môžete tak urobiť na základe ponuky Národnej agentúry. Pokyny sú uvedené nižšie.**

**S pozdravom**

**Ingrid Balážová**

V súvislosti s oslavami 30. výročia programu Erasmus+ si Vám dovoľujeme zaslať prehľad hlavných aktivít národnej agentúry a niekoľko užitočných informácií o možnosti zapojenia Vašej organizácie.

**1.       Podeľte sa o svoj príbeh**

Pripravujeme brožúru s príbehmi ľudí, ktorí sa v minulosti zapojili do programu Erasmus+ alebo jeho predchodcov - Erasmus, Comenius, Grundtvig, Leonardo da Vinci, Arion a Lingua. Cieľom publikácie je prezentovať úspechy Slovenska od momentu jeho zapojenia do programu až dodnes a zároveň zdôrazniť význam európskej spolupráce. Hľadáme inšpiratívne príbehy ľudí, ktorí sa dokážu podeliť o svoje skúsenosti a motivovať k účasti iných. Ako príklad uvádzame príbehy ľudí z celej Európy na stránke [Od programu Erasmus k Erasmus+](https://ec.europa.eu/programmes/erasmus-plus/anniversary/all-stories_en?country=All).

Niektorí z Vás ste nám už zaslali kontakty absolventov, ktorí sa zúčastnili mobility a neskôr v živote sa stali úspešnými buď vo svojej profesii alebo inej oblasti života. Veľmi pekne ďakujeme, už sme ich oslovili a niektorí zareagovali pozitívne. Hľadanie však pokračuje ďalej, a nielen medzi účastníkmi mobilít, ale aj projektovej spolupráce. Na našej stránke sme vytvorili priestor [„Podeľte sa o svoj príbeh“](http://web.saaic.sk/erasmusplus/site/index.php?sw=1087), kam môžu účastníci programu vkladať svoje príspevky. Budeme radi, ak túto informáciu budete šíriť ďalej  v rámci Vašej organizácie. Najlepšie príspevky oceníme.

**2.       Deň Európy v Bratislave (9. 5. 2017)**

Ako každý rok, aj tento rok otvoríme spolu s Iuventou informačný stánok na Hlavnom námestí v Bratislave a predstavíme program Erasmus+ širokej verejnosti.

**3.       Pohoda Festival 2017 v Trenčíne (6. - 8. 7 .2017)**

V spoločnom stane so Zastúpením EK pripravujeme zaujímavý program, aby sme spropagovali program Erasmus+ medzi účastníkmi festivalu.

**4.       Slávnostná konferencia Erasmus+ a Európsky deň jazykov  (26. 9. 2017)**

V tento deň organizujeme Uličku jazykov na Hviezdoslavovom námestí a slávnostnú konferenciu s medzinárodnou účasťou v hoteli Carlton v Bratislave.

**5.       Zdroje na webe**

Na našej stránke [erasmusplus.sk](http://www.erasmusplus.sk/index.php?sw=1080) nájdete zaujímavé infografiky v slovenskom jazyku a ďalšie informácie k 30. výročiu programu, ktoré priebežne dopĺňame. Zároveň Vám odporúčame využiť širokú ponuku propagačných zdrojov v slovenskom jazyku [na stránke Európskej komisie](https://ec.europa.eu/programmes/erasmus-plus/anniversary_sk?pk_campaign=erasmus_30&pk_kwd=notification_box) a dovoľujeme si Vás požiadať o **umiestnenie loga „Od programu Erasmus k Erasmus+“ na webovej, prípadne facebookovej stránke Vašej inštitúcie.**

Dúfame, že Vás uvedené informácie zaujali a budeme radi, ak nám napíšete, čo robíte alebo plánujete v rámci osláv 30 rokov Erasmus+ Vy. Akékoľvek otázky a informácie o plánovaných aktivitách posielajte, prosím, na adresu katarina.smalova@saaic.sk. Zaujímavé akcie radi spropagujeme prostredníctvom našej stránky alebo FB. Podujatie môžete zaregistrovať aj na európskej stránke v časti [Podujatia](https://ec.europa.eu/programmes/erasmus-plus/anniversary/events_sk?country=185).

Oslavujte s nami!

**Tím Erasmus+**

Alena Štefániková

Konzultant|Consultant

Odbor prípravy a monitorovania projektov|Front Office

Národná agentúra programu Erasmus+ pre vzdelávanie a odbornú prípravu |

National Agency for Erasmus+ Programme for Education and Training Sectors

SAAMS - Slovenská akademická asociácia pre medzinárodnú spoluprácu |

SAAIC - Slovak Academic Association for International Cooperation
SK-811 04 Bratislava| Križkova 9| T +421 2 20922201, -11|

alena.stefanikova@saaic.sk  [www.erasmusplus.sk](http://www.erasmusplus.sk/)